પાટીદારોને અનામત અને કથીરિયાને જેલ મુક્તિ બે મહત્ત્વના મુદ્દા હોવા છતાં ગુજરાતમાં આંદોલન કરવાના બદલે હાર્દિક ગુજરાત બહાર જ કેમ પ્રવાસ કરી રહ્યો છે તેવો સવાલ ઉઠાવતા બાંભણિયાએ કહ્યું હતું કે, હાર્દિક જેડીયુના ઇશારે કાર્યક્રમ આપી રહ્યો છે. હાર્દિકે માલવણમાં મહાપંચાયતના કાર્યક્રમ માટે હાર્દિકે ભાજપના પ્રદેશ પ્રમુખ જીતુ વાઘાણીને આમંત્રણ આપ્યું ત્યારે પણ અમે વિરોધ કર્યો હતો. તે પછી સુરતમાં કથીરિયાની મુક્તિ માટે આંદોલન કરવાનું હતું તે પણ છેલ્લી ઘડીએ કોના ઇશારે મોકૂફ રખાયું તેનો જવાબ પણ હાર્દિકે આપવો જોઇએ તેમ કહ્યું હતું. જૂનાગઢના ૩૧મીના સંમેલનનો ખર્ચ પણ જનતા દળ-યુ દ્વારા અપાયો છે અને તેમાં જ યશવંત સિંહા અને શત્રુઘ્ન સિંહાને આમંત્રણ અપાયું છે, તેમને આ બાબતની જાણ કરાશે. હાર્દિકે રાજસ્થાનમાં એક મીડિયામાં પોતે કોંગ્રેસની સાથે કે ભાજપના વિરોધમાં નથી તેમ કહ્યું છે. આ વખતે જયપુરમાંથી કેટલીક ટોકન રકમ ટ્રાન્સફર કરાવાઇ હતી.